### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra Winni Lind**

Budgetforslaget bakkes op om af Landsforeningen Autisme Kreds Østjylland

Forslag

Projektet “Tættere på Familien” har med god følgeforskning fra “MetodeCenteret” indtil 2021 været et pilotprojekt. Dette budgetforslag retter sig mod at bibeholde projektets formål “Tættere på familien” og derfor sætte projektet i daglig drift.

Projekt Tættere på Familien

[adresse] Modellen omsat til dansk model “Tættere på Familien” tager udgangspunkt i familier med handicappede børn. Det, at møde familien hvor den er, og lave en indsatstrappe i forhold til barnet såvel som familien - at man lytter til, hvad barnet siger, observerer barnet og beder familien beskrive deres behov er grundtankerne i “Tættere på Familien”.

Dette har affødt tæt og personlig kontakt mellem det administrative personale og familierne. Det har en positiv indvirkning på borgernes følelse af, at de bliver lyttet til. De bliver mødt af personale, som kender til lige præcis deres familie, sagens essentielle områder samt det pågældende specialområde. Dette har bevirket færre klager, højere tilfredshed med støtten samt afrapportering med gode datakilder.

Familier med fx et barn med autisme bliver mødt af en rådgiver, som ved noget om netop det område. Familier med børn med fysiske handicaps bliver mødt af rådgivere, som kan vejlede og guide i netop det område. Det er ikke kun barnet, der tages hånd om - fx skal en mor, der er ramt af systemstress, hjælpes retur på arbejdsmarkedet – tilsvarende skal det samme billede kunne rumme fx en skilsmisse eller søskende, der er påvirket af udfordringer i familien og skolen. Af samme vej kan man sikre, at familier med større børn på fx et bosted kan blive trygge i at pleje og aktiviteter fungerer, så de komme på besøg og koncentrerer sig om forældrerollen uden at være bekymret for rengøring, pleje og trivsel.

Eventuelle input til hvem, hvad, hvordan og hvor mange ressourcer

Feltprojektet fik afsat penge til 2021 - budgetforslaget handler om, at ”Tættere på familien” skal være et fast tilbud også efter 2021. Aallerede i 2020 blev projektet udvidet, så alle familier kan få gavn af det.

Ligeledes ønskes den borgerinddragende og anerkendende tilgang overført til andre magistrater.

* <https://media.videotool.dk/?vn=467_2020062911335948160997817681> i webinarets 6. sidste minut fortæller ordstyreren fra Metodecentret, at [adresse] har sparet penge ved at overgå til “Tættere på familien” i forhold til kontrolgruppen, trods rådgivernes sagsantal er nedsat.
* <https://metodecentret.dk/taettere-paa-familien-pixiversion/>
* <https://docplayer.dk/124706064-Taettere-paa-familien-midtvejsevaluering-2018.html>

[adresse] hjemmeside:

* “I 2016-2019 afprøvede vi "Sverigesmodellen" i forhold til børn med handicap som et pilotprojekt. Nu udbreder vi projektet til endnu flere familier, så 580 familier med børn, der har handicap, bliver en del af "Tættere på familien" i 2020-2021.”
* “Vores udgangspunkt i projektet er, at jo tidligere vi kan sætte ind med den rette indsats, jo bedre kan vi forebygge, at problemerne vokser sig store. For at nå hele vejen rundt om barnet, den unge og familien, arbejder vi efter en tværfaglig model, hvor det er nødvendigt, at alle aktører omkring en familie arbejder sammen og mod samme mål.”

Forslag

Ad1) Permanentgørelse af projektet” Tættere på familien”, så det er alle børn fra 0 - 15, der får denne mulighed.

Ad2) Permanentgørelse af projektet ”Tættere på familien” for unge i alderen 15 - 18 år.

Ad3) At [adresse] inkorporeres i arbejdsgangene, så forvaltningen sætter borgerens behov i centrum.

Kasper Christiansen) Udbredelse af viden og erfaring fra onlinekurset “AutismeIndsigt” fra [adresse] for Specialpædagogiske Børnetilbud (CSB), som indgik i projektet til kommunale medarbejdere - og gøre det tilgængeligt for andre interesserede uden tidsbegrænsning.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.